**Inštitut za trajnostni razvoj**

**Vabilo k sodelovanju na NOVEM EKOPRAZNIKU**

**sobota, 8. september 2018, Ljubljana, Pogačarjev trg**

**17. Ekopraznik v Ljubljani** spreminja svojo podobo! Tradicionalni predstavitvi in prodaji izdelkov/storitev za ekološki in zdrav življenjski slog na stojnicah letos dodajamo **bogat spremljevalni program.** V njem se lahko predstavite vi – razstavljavci!

Vodilna tema programa je »**KULINARIKA – EKO & ZDRAVO!«** ter **EKO ČOKOLADA, KAVA IN ČAJ.**

Ekopraznik bo potekal od 8. do 15. ure, spremljevalni program pa se bo začel ob 8:30.

**SPREMLJEVALNI PROGRAM:**

1. **Nagradna igra za obiskovalce.**

Vi prispevate svoj izdelek (ali bon za storitev, popust …), ki ga želite posebej izpostaviti in promovirati, ter nagradno vprašanje za obiskovalce. Mi poskrbimo za promocijo teh izdelkov pred prireditvijo in na sami prireditvi.

1. **Kulinarične predstavitve in mini delavnice. Lahko tudi druge zanimive predstavitve** (zelišča, kozmetika – ličenje …). 20 – 30 minut, zagotovljen pult, elektrika, ozvočenje.

Izberete svoj izdelek/izdelke (živila, pa tudi knjige, spletne strani …), ki jih želite izpostaviti s pomočjo kulinaričnega prikaza priprave jedi, prigrizka, napitka (ali nekulinarične predstavitve). Vi oziroma vaš demonstrator npr. prikaže pripravo izbrane jedi, animira obiskovalce, omogoči majhno pokušino, jih napoti na vašo stojnico, kjer lahko kupijo ali naročijo izdelek, prejmejo recept, ipd.

**Rok za prijavo** za sodelovanje na Ekoprazniku IN v spremljajočem programu je **1. julij 2018**.

**Kaj zagotovi organizator:**

* stojnico ali razstavni prostor (na voljo bo pribl. 70 stojnic),
* osnovno infrastrukturo za kulinarične delavnice: delovni pult (daljša miza), elektrika, ozvočenje,
* promocijo izdelkov na naši NOVI spletni strani [www.itr.si](http://www.itr.si), FB in posredno prek promocije same prireditve v medijih.

**Kako sodelujete:**

* Najkasneje do **1. julija 2018** nam pošljite prijavnico – naročilnico za sodelovanje na Ekoprazniku.
* Če želite sodelovati v programu, to **označite** in **specificirajte** v prijavnici.

Po potrebi nas pokličite, da se dogovorimo o podrobnostih. V kolikor bo veliko zanimanja, boste lahko sodelovali tisti, ki se boste prijavili prej.

**S čim lahko sodelujete?**

Kot doslej pa je na Ekoprazniku možno predstavljati in prodajati izključno certificirana ekološka živila, certificirano eko/naravno kozmetiko, ter različne storitve za eko in zdrav življenjski slog.

**Kdo so obiskovalci Ekopraznika?**

Že osveščeni ekološki kupci; omahujoči kupci – ljudje, ki iščejo več informacij; **popolnoma novi kupci, ki jih bomo pritegnili s kulinaričnim programom**; tuji turisti (promocija z letaki v hotelih).

**Zakaj sodelovati na Ekoprazniku?**

Ker smo pripravili novo obliko s programom, ki bo pritegnil tako »stare« kot popolnoma nove stranke!

Ker boste poglobili stik z obstoječimi kupci, ker vas bodo lahko spoznali popolnoma novi ljudje; ker lahko predstavite novosti v svoji ponudbi.

Ker Ekopraznik vsakič napove in o njem **poroča vrsta medijev**. V lanskem letu smo pridobili kar nekaj medijskih sponzorjev, ki so medijsko podprli naš dogodek; tudi letos bo tako.

Več informacij o programu Ekopraznika bo mesec dni pred dogodkom na voljo na spletni strani [www.itr.si](http://www.itr.si). O tem bomo vse prijavljene razstavljavce obvestili.

**8. september 2018: 17. Ekopraznik od 9. do 15. ure**

na Pogačarjevem trgu, z bogatim programom in s predstavitvijo EKO ponudbe na 70 stojnicah

Na 17. Ekoprazniku na stojnicah poteka predstavitev in prodaja živil iz nadzorovane ekološke pridelave ter vse ostale ekoponudbe *- gl. specifikacijo splošnih pogojev v zadnjem delu dopisa!*

**OBVEŠČANJE JAVNOSTI IN MEDIJEV**

Ekopraznikbomo oglaševali z **najavami v medijih**, z **letaki** najmanj 15 dni pred prireditvijo na izbranih info točkah, v hotelih, domovih za starejše, ter z objavami v *Obvestilih za zdravje človeka in narave***.**

V začetku julija bomo:

* oblikovali spletno stran prireditve ([www.itr.si](http://www.itr.si)),
* o dogodku obveščali na Facebook strani Inštituta za trajnostni razvoj,
* poslali prvo obvestilo novinarjem (še posebej za časopise in revije, ki izhajajo tedensko in mesečno) z informacijami o prireditvi in o posameznih temah in s ciljnim informiranjem novinarjev, ki pokrivajo določena področja,
* vzpostavili povezave z dobro obiskanimi spletnimi stranmi.

V avgustu bomoposlali drugo serijo obvestil. Tri tedne pred prireditvijo se začne promocija prireditve v elektronskih medijih (radio, televizija). Teden dni pred prireditvijo pa bomo ponovno ciljno vabili novinarje.

**Vabimo vas, da se odločite za eno od možnosti sodelovanja:**

PAKET, ki vključuje

* najem stojnice na Ekoprazniku (stojnica: promocija, prodaja);
* objavo logotipa in povezave na spletnem portalu [www.itr.si](http://www.itr.si) (objava je na spletnem portalu na voljo še leto dni po prireditvi oz. do 31. 5. naslednjega leta) – poslati nam morate svoj logotip v formatu JEPG.
* informiranje in vabljenje medijev – navedba vaših novosti/ponudbe v vabilu za medije.

**NAJEM STOJNICE na 17. Ekoprazniku**

Če se ne odločite za paket, vam ponujamo možnost samostojnega najema stojnice na Pogačarjevem trgu.

|  |  |
| --- | --- |
| **PAKET** (za vse, ki ste že sodelovali, obračunamo 10 % popusta na ceno paketa) | **250 €**\* |
| **NAJEM STOJNICE** | **120 €\*** |

*\* končna cena – nismo zavezanci za DDV.*

Vaše **prijave sprejemamo do nedelje, 1. julija 2018, po e-pošti ali pošti**. Dodatne informacije dobite po e-pošti ([info@itr.si](mailto:info@itr.si)) ali telefonu (01 4397 460 ali 051 368 890).

**Prijav po telefonu ne sprejemamo. Prijavnica nadomešča naročilnico.**

V primeru, da bo vaša prijavnica prispela v roku, vendar bodo vse stojnice že zasedene, vas bomo o tem obvestili. Ob prijavi vam bomo izstavili račun; **vaša prijava bo dokončno potrjena** (oziroma vaše mesto rezervirano) **po plačilu računa**!

Ker je število mest omejeno, vam v primeru zanimanja svetujemo čim hitrejšo prijavo.

Z lepimi pozdravi,

ekipa Inštituta za trajnostni razvoj

**INŠTITUT ZA TRAJNOSTNI RAZVOJ**

Metelkova 6, 1000 Ljubljana

Pisarna: Trubarjeva 50, 1000 Ljubljana

Tel.: 01 4397460; GSM: 051 368890

[info@itr.si](mailto:info@itr.si) / [www.itr.si](http://www.itr.si)

[www.solskiekovrt.si](http://www.solskiekovrt.si)

**SPLOŠNI POGOJI ZA SODELOVANJE**

V okviru prireditve bo možno predstavljati izdelke in storitve, ki so na voljo v Sloveniji in izpolnjujejo naslednje pogoje:

* za **živila**: certifikat o ekološkem poreklu (in izpolnjevanje splošnih zahtev za promet z živili).
* za **kozmetiko**: certifikat NaTrue, COSMOS-organic (nadzorovana eko/naravna kozmetika) ipd.
* za **čistila** in druge izdelke: merila, ki jih uporabljajo pri testiranju v specializirani nemški reviji Öko-Test (priporočene sestavine, odsotnost škodljivih sestavin), oziroma strokovna presoja na osnovi posameznega izdelka; predstavitve na sejmu Biofach.
* za **tekstilne** izdelke: certifikat o ekološkem poreklu surovine in nadaljnji obdelavi – program akreditiran po GOTS <http://www.ioas.org/gots.htm>.

### PRIJAVNICA/naročilnica

## za sodelovanje na 17. Ekoprazniku v Ljubljani, 8. september 2018

* PAKET **250 €**\*

*(Za zgornjo storitev velja 10 % popust za vse, ki ste že sodelovali na Ekoprazniku v Ljubljani)*

* NAJEM STOJNICE **120 €**\*

POTREBUJEMO ELEKTRIČNI PRIKLJUČEK (obkrožite): DA NE

**SODELOVANJE V PROGRAMU:**

**je brezplačno – možno do zapolnitve mest (programskega časa)!**

1. **Želim sodelovati pri nagradni igri za obiskovalce.** DA NE

Opis izdelka/storitve/popusta …:

**2. Želim sodelovati s kulinarično** (ali kakšno drugo) **predstavitvijo.** DA NE

Kratek opis predstavitve za naš program (lahko par stavkov):

Trajanje predstavitve:

**Če se še ne boste mogli odločiti, s čim konkretno boste sodelovali, lahko sporočite naknadno, a le do 6. julija, saj sicer ne moremo zagotoviti polne promocije.**

Ime podjetja/organizacije:

Naslov:

Davčna št.: E-pošta:

Telefon, mobilni tel.:

Naslov spletne strani podjetja/organizacije za povezavo:

**VAŠA PONUDBA na Ekoprazniku** (za vpis v info gradivo za obiskovalce):

S podpisom potrjujem naročilo in seznanjenost s splošnimi pogoji za sodelovanje.

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis odgovorne osebe:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prijavnico/naročilnico pošljite najkasneje do nedelje, 1. 7. 2018 po e-pošti: [info@itr.si](mailto:info@itr.si) ali na naslov: Inštitut za trajnostni razvoj, Trubarjeva 50, 1000 Ljubljana